כנרת 
כנרת, כנרת, אליך ; נמשכת כל נפש מאז. ; כל קסם מולדת מימיך ; יפיקו בלילה כרז,; סודות הימים שנגוזו ; ברטט הגל השלו -; ולך כל בניך יחרזו ; מיטב מנגינות שבלב. ; כנרת, כנרת, כנרת, ; זיו קסם בחול-המדבר. ; אתך מן הגוף נעקרת ; צפרן-יאוש האכזר. ; עת נחש יזרים הירח, ; ענן יתבוסס בחלב, ; תוך בכי קופץ ושמח ; בתהום-החזה הלבב.; ידעתי, השחר יופיע ; לשפוך את אורו בשדות, ; מתלם אל תלם יניע ; בקצב צלצול-מחרשות. ; ידעתי מבקר עד ערב; היזע הגוף לא יחדל, ; והלאה, והלאה בלי הרף ; אמשך ברתמות העמל. ; כי רב עוד, כי רב עוד היגע ; בשדות השרב הלוחך. ; רק כח אחליפה, רק רגע ; אנוח והלאה אלך ; בדרך הזאת או אחרת, ; ואם אכשל לזמנים - ; אליך, אליך, כנרת, ; אבוא לחדש עלומים. ; בתהו דממה השוררת ; תמיד קריאתי תרחף:; כנרת, כנרת, כנרת, ; אמצי את הבן העיף.; 